**ZÁPISNICA**

**z ustanovujúceho zasadnutia Rady školy pri SSOŠ, Saleziánska 18, Žilina**

Účasť: podľa prezenčnej listiny, *Príloha č. 1*

Termín konania: 01. 10. 2020

Miesto konania: Súkromná stredná odborná škola, Saleziánska 18, Žilina

Program:
1. Otvorenie

2. Voľba nových členov Rady školy
3. Oboznámenie členov Rady školy so Štatútom Rady školy a jeho schválenie
4. Oboznámenie s návrhom školského poriadku pre šk. rok 2020/2021

5. Oboznámenie so ŠkVP – Ekonomika, právo a podnikanie, jeho prerokovanie a schválenie

6. Oboznámenie so ŠkVP študijného odboru 2569 M – Informačné a digitálne technológie

7. Návrh počtu tried a počet žiakov na šk. rok 2020/2021

8. Spolupráca s firmami a organizáciami v oblasti praxe, informatizácie a tiež sponzorstva pre školu, školné

9. Oboznámenie so zmenami v pedagogickom zbore

10. Oboznámenie a schválenie Plánu práce školy na šk. rok 2020/2021

11. Bezpečné vyučovanie v súvislosti s ochorením Covid-19
12. Diskusia

Zápis o priebehu:

Ad 1

Zasadnutie otvorila predsedkyňa Rady školy Ing. Katarína Harantová. Privítala prítomných a oboznámila ich s programom zasadnutia. Všetci prítomní s programom súhlasili.

Ad 2

Novou členkou Rady školy – zástupca zo strany rodičov za nový študijný odbor 2569 M Informačné a digitálne technológie bola navrhnutá a zároveň zvolená p. Mgr. Iveta Grichová.

Ad 3

Členovia Rady školy boli oboznámení so Štatútom Rady školy, ktorý bol prijatý a schválený. Ak by sa počas školského roku vyskytli skutočnosti, ktoré by viedli k jeho úprave, upraví sa dodatkom.

Ad 4

Členovia Rady školy boli oboznámení so školským poriadkom pre šk. rok 2020/2021, ktorý bol prerokovaný a schválený a neboli vznesené žiadne pripomienky.

Ad 5

Členovia Rady školy boli oboznámení so ŠkVP – Ekonomika, právo a podnikanie, pričom bol odsúhlasený a schválený, neboli vznesené žiadne pripomienky.

Ad 6

Členovia Rady školy boli oboznámení so ŠkVP študijného programu 2569 M Informačné a digitálne technológie, ktorý bol odsúhlasený a schválený, neboli vznesené žiadne pripomienky.

Ad 7

Členovia Rady školy boli oboznámení s návrhom štyroch tried pre šk. rok 2020/2021. Pričom v každom ročníku je len jedna trieda. Prvým ročníkom sa plynule prechádza na nový študijný odbor, v ktorom je 28 žiakov. Škola podnikania má v druhom ročníku 21 žiakov, v treťom 29 žiakov a vo štvrtom ročníku 21 žiakov.

Ad 8

Členovia Rady školy boli oboznámení o zriadení novej informatickej učebne. Vybavenie učebne si škola financovala z vlastných zdrojov, prípadne formou darcovstva. Technické vybavenie v počte 5 monitorov škola dostala od firmy QBSW, a.s., interaktívnu tabuľu od firmy Avast, s.r.o. Členovia boli tiež oboznámení o výške školeného pre študijný odbor 2569 Informačné a digitálne technológie, ktoré je vo výške 590 €/rok.

Ad 9

Členovia Rady školy boli oboznámení s novými členmi pedagogického zboru – Ing. Veronika Šalgová a Adam Beliansky, ktorí budú na našej škole učiť odborný predmet – Programovanie I a tiež Ing. Igor Pažický, ktorý bude vyučovať všeobecnovzdelávací predmet Fyzika.

Ad 10

Členovia Rady školy boli oboznámení s plánom práce školy na šk. rok 2020/2021, ktorý bol zároveň aj schválený. Uvedený dokument je k nahliadnutiu u riaditeľky školy.

Ad 11

Členovia Rady školy boli informovaní o zabezpečení všetkých hygienických opatrení v novom šk. roku 2020/2021, aby bol zabezpečený plynulý chod výchovno-vzdelávacieho procesu. Zamestnanci školy ako aj žiaci musia povinne nosiť ochranné rúško, dezinfikovať si pravidelne ruky, v triede pravidelne vetrať ap. Pri výskyte sa neočakávaných udalostí v súvislosti s ochorením Covid-19 sa bude postupovať podľa aktuálne platného Covid-školského semaforu. Členovia boli tiež informovaní, že podľa rozhodnutia ministra školstva v šk. roku 2020/2021 nemožno uskutočniť školské aktivity, najmä:

* výlety a exkurzie,
* športové výcviky a školské športové súťaže,
* pobyty v škole v prírode a aktivity školy v prírode,
* kurzy na ochranu života a zdravia,
* kurzy pohybových aktivít v prírode,
* saunovanie,
* dni otvorených dverí

do termínu skončenia výnimočného stavu, núdzového stavu alebo mimoriadnej situácie.

Ad 12

Diskusia bola zameraná najmä na rozvoj nového študijného odboru, potrebu získavať odborníkov z praxe na rôzne prednášky, konferencie, webináre ap. V diskusii sme sa venovali aj uplynulému dištančnému vzdelávaniu (marec-máj) v súvislosti s ochorením Covid-19 v predchádzajúcom šk. rok 2019/2020.

Zasadnutie Rady školy ukončila a prítomným za účasť poďakovala predsedkyňa Rady školy Ing. Katarína Harantová.

V Žiline: 02. 10. 2020

Ing. Katarína Harantová

 predseda RŠ